28.2.2023
ET
Euroopa Liidu Teataja
C 75/161
1.16.
Komitee väljendab muret selle pärast, et üldiselt lubavad riiklikud eeskirjad saastunud jäätmeid (saastunud vana tõrva, PCB-d, PCP-d, asbesti, vana mineraalvilla teatud protsendini) kasutada teedeehitusel teede all; või ladustatakse need spetsiaalsetesse prügilatesse.
Ehitus- ja lammutusjäätmed moodustavad üle kolmandiku kõigist ELis tekkivatest jäätmetest (2).
On piirkondi, kus on erinevad vastuolulised probleemid, näiteks kui teedeehitusest ja muust taristust pärinevat aluspinnast ei kasutata ehitusjäätmete suure hoidlana.
1.17.
Komitee märgib murega, et korduskasutamiseks, taastamiseks ja ringlussevõtuks ettevalmistamine vajab kavandamist, mis hõlbustab komponentide ja materjalide eraldamist ringlussevõtu etapis ning väldib sega- või keerukaid materjale.
Kõik see põhjustab töötajate väga suurt kokkupuudet nende ainetega.
Euroopa Tööohutuse ja Töötervishoiu Amet kiidab ettevõtjaid, kes on pakkunud uuenduslikke lahendusi sellistele probleemidele, näiteks ohtlike lahustite kõrvaldamine teedelt eemaldatud materjali analüüsis teeparanduse ja -ehituse sektoris.
Seepärast leiab komitee, et neid tööohutuse ja töötervishoiu olulisi aspekte tuleb uues määruses arvesse võtta.
Komitee leiab, et see peab tagama mitte ainult töökohad ja majandusliku progressi, vaid ka sotsiaalmajandusliku ja keskkonnaalase olukorra paranemise kooskõlas ettevõtja sotsiaalse vastutuse põhimõtete ja asjaomase määrusega.
1.18.
Komitee arvates tuleb ettepanek põhjalikult läbi vaadata, et saavutada selle peamised eesmärgid.
2.
Üldised märkused 2.1.
Komisjoni 2016. aasta rakendamisaruandes ehitustoodete määruse kohta tuvastati teatavad puudused selle rakendamisel.
Ehitustoodete määruse hindamises, REFITi platvormi arvamustes ning liikmesriikidelt ja sidusrühmadelt saadud tagasisides osutati selgelt raamistiku puudustele, mis takistavad ehitustoodete ühtse turu toimimist ega saavuta seega ehitustoodete määruse eesmärke.
2.2.
Euroopa rohelist kokkulepet käsitlevas teatises, (3) ringmajanduse tegevuskavas ja renoveerimislaine teatises (4) rõhutati ehitustoodete määruse rolli energia- ja ressursitõhusate hoonete ja renoveerimise ning ehitustoodete kestlikkuse küsimuse ja ringmajandusele ülemineku käsitlemisel.
Hoonete energiatõhusust käsitleva läbivaadatud direktiivi (5) ettepanekus rõhutati hoonete ja ehitusmaterjalide olelusringi kasvuhoonegaaside heite osatähtsust uute hoonete globaalse soojenemise potentsiaali arvutamisel pärast 2030. aastat.
2.3.
ELi metsastrateegias ja kestlikke süsinikeringe käsitlevas teatises (6) teatati ehitustoodete määruse läbivaatamise raames metoodika ning kindla ja läbipaistva standardi väljatöötamisest, et kvantifitseerida ehitustoodetest ning süsiniku kogumisest ja kasutamisest saadavat kasu kliimale.
2.4.
Nii Euroopa Parlament kui ka nõukogu on kutsunud üles võtma meetmeid ehitustoodete ringluse edendamiseks, ehitustoodete ühtse turu tõkete kõrvaldamiseks ning Euroopa rohelise kokkuleppe ja ringmajanduse tegevuskava eesmärkide saavutamiseks.
2.5.
Ehitustoodete määruse läbivaatamise kaks üldeesmärki on 1) saavutada hästi toimiv ehitustoodete ühtne turg ning 2) aidata kaasa rohe- ja digipöörde eesmärkide saavutamisele, eelkõige tagades ressursside kasutamise ja konkurentsi poolest nüüdisaegse ja tõhusa turu.
2.6.
Ehitustoodete määrus piirab märkimisväärselt sektori võimalusi järjepidevalt ja ühtlustatud viisil deklareerida oma toodete toimivust ning eristada tooteid kliimanäitajate, keskkonnatoime ja kestlikkuse seisukohast.
Samuti piirab see märkimisväärselt liikmesriikide võimalusi kehtestada hoonetele riiklikke nõudeid või lisada riigihangetesse kestlikkuse eesmärke käsitlevad kriteeriumid, ilma et see ohustaks ühtse turu toimimist.
(2) (3) (4) (5) (6)
https://ec.europa.eu/environment/topics/waste-and-recycling/construction-and-demolition-waste_en COM(2019) 640 final.
COM(2020) 662 final.
COM(2021) 802 final.
COM(2021) 800 final.